Kultibadore (makina)

Kultibadorea traktore batek tiratuta ibiltzen den nekazaritzako makina da; forma desberdinetako hortzak izaten ditu, eta lurra lantzeko, hazientzako ohea prestatzeko edo uztondoak jasotzeko balio du.Euskalterm: [Lorezaintza Hiztegia] [2019] Lan horien artean daude ereiteko oheak prestatzea edo uztondoak kentzea, hortz egokiak dituen goldatzeko tresna da. Halako makinen artean, ezagunenetako bat da makina kanadarra, hortzak 25 cm-ko tartez bereizita eta lotune (hau da, hortz bakoitza xasisari lotzen dion pieza) malgu bat duena.

Eredu batzuk sastrakadiak garbitzeko erabil daitezke, eta, horretarako, haginen zabalera laboreari egokitu behar zaio, laboreak lerro urrunetan egiten direnean.

Nekazaritzan oinarrizko tresna bat  da; beste tresna batzuekin konbinatu daiteke, hala nola arearekin eta alperrarekin. Bertsio askotan dago eskuragarri.

 Hortz motaren araberako sailkapena 

 Hortz malguak edo erdizurrunak (malguki-lotuneetan jarriak) dituzten lurra lantzeko makina astunak.

 Hortz zurrunak dituzten lurra lantzeko makina  astunak. Gaur egun sastrakak kentzeko eta laborantza sakona berreskuratzeko erabiltzen dira.

 Hortz malguak dituzten lurra lantzeko makina arinak, «kanadar» edo «dardarkari» izenekoak, laborantza berreskuratzeko eta ereiteko ohea prestatzeko erabiltzen direnak. Lur geruza sakonera ertainean lantzen dute. Iraganean, «goldatzaile» ere esaten zitzaien makina arin hauei, haien zabalerari esker, landaketa lerroen artean igaro zitezkeelako, edo hortzak prestatu zitezkeelako laboreak lerroan goldatzeko, hori funtsezkoa baitzen herbiziden aurretik.

 Hortz birakari tolestuak (rotavator) edo zuzenak (rototiller, cultirotor) dituzten lurra lantzeko makina birakariak.

 Egin beharreko lanaren araberako sailkapena 

 Lan sakona: laiagailua.

 Ereiteko ohea prestatzea: landatzailea, bibrokultorea.

 Belar txar zailak suntsitzea (askimotz, ezkerte, mingarratz…): erauzgailua, soilgailua; golde nabar zabalez hornituta egon ohi dira.
 Lurzorua aireztatzea, larreak eta belardiak birsortzea: hortz zuzeneko areagailua, laban formako golde nabarrez hornitua.

 Sastrakadiak garbitzeko makina horzdunak.

 Erreferentziak 

 Ikus, gainera 
 Motokultorea

 Kanpo estekak 

Kategoria:Nekazaritzako makinak